  Майя Бывальцева Удмуртиысь Кез ёросын Дэбес – Кез сюреслэсь одӥг иськемъем люкетсэ (км 16+826 - км 17+743) тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэ. Ӧнерчиос сюресэз «бадӟым картаосын» выльдӥзы – асфальтобетонлэсь сӥосты 100 квадрат метрлэсь бадӟымен вӧлдӥзы. Со сяна, сюрес дуръёсты ӝутӥзы но ӵошкытатӥзы. Ужъёсты улосвыл сюресъёсты возёнъя кун контракт улсын быдэстӥзы Тодэ вайытом, азьвылгес «Кышкыттэм но ӟечлыко автомобиль сюресъёс» йӧскалык ӵектосъя Дэбес – Кез трассалэсь 3,6 иськемъем люкетсэ тупатъязы.  Тегъёс: Авто Кез Удмуртия сюресъёс тупатъянужъёс  